b"\n_START_ARTICLE_\nTribunal Com\xc3\xba de Just\xc3\xadcia d'Aruba, Cura\xc3\xa7ao, Sint Maarten, i de Bonaire, Sint Eustatius i Saba\n_START_SECTION_\nComposici\xc3\xb3\n_START_PARAGRAPH_\nEl tribunal est\xc3\xa0 compost per jutges de tribunals de primera inst\xc3\xa0ncia. Els jutges que han pres part en primera inst\xc3\xa0ncia no poden participar del mateix proc\xc3\xa9s en aquest tribunal.\n_START_SECTION_\nRecurs d'apel\xc2\xb7laci\xc3\xb3\n_START_PARAGRAPH_\nL'Estatut del Regne dels Pa\xc3\xafsos Baixos especifica que s'ha de regular l'apel\xc2\xb7laci\xc3\xb3 en tribunals de primera inst\xc3\xa0ncia. Aquesta llei \xc3\xa9s la declaraci\xc3\xb3 del 20 de juliol de 1961, Stb. 1961, 212, anomenada el Reglament d'Apel\xc2\xb7laci\xc3\xb3 de les Antilles Neerlandeses (en neerland\xc3\xa8s: Cassatieregeling Nederlandse Antillen), posteriorment reanomenada Cassatieregeling Nederlandse Antillen en Aruba. Aquesta llei fix\xc3\xa0 que el Consell Suprem dels Pa\xc3\xafsos Baixos havia de recon\xc3\xa8ixer la jurisdicci\xc3\xb3 del Tribunal d'Apel\xc2\xb7lacions Combinades de les Antilles Neerlandeses i Aruba sobre tots aquells casos, ja fossin civils com penals, que s'haguessin iniciat en primera inst\xc3\xa0ncia dins d'aquests territoris._NEWLINE_Una difer\xc3\xa8ncia entre els processos d'apel\xc2\xb7laci\xc3\xb3 als Pa\xc3\xafsos Baixos i als territoris caribenys \xc3\xa9s mentre que el_NEWLINE_Aquells casos iniciats als Pa\xc3\xafsos Baixos on el recurs d'apel\xc2\xb7laci\xc3\xb3 \xc3\xa9s denegat pel Consell Suprem, generalment \xc3\xa9s destinat a un tribunal diferent per\xc3\xb2 del mateix rang perqu\xc3\xa8 dicti una nova sent\xc3\xa8ncia. En canvi, aquells que ho feren des dels territoris caribenys disposen d'una \xc3\xbanica inst\xc3\xa0ncia superior representada en el Tribunal Com\xc3\xba de Just\xc3\xadcia, que en cas d'apel\xc2\xb7lar ser\xc3\xa0 jutjat pel mateix \xc3\xb2rgan. Aquesta esdev\xc3\xa9 una de les diferenciacions m\xc3\xa9s importants entre territoris del Regne en mat\xc3\xa8ria jurisdiccional."